**Zmluva o dielo č. \_\_ /2022**

uzavretá podľa § 536 a nasl. zákona č. 513/1991 Zb. Obchodného zákonníka v znení neskorších predpisov a v súlade s právnym poriadkom Slovenskej republiky na poskytnutie služby – **zhotovenie projektovej dokumentácie a výkon odborného autorského dohľadu na stavbu „Rekonštrukcia Kaštieľskej ulice“** v MČ Ružinov (ďalej len „**zmluva**“)

**Čl. I**

#### Zmluvné strany

* 1. **OBJEDNÁVATEĽ:** **Hlavné mesto Slovenskej republiky Bratislava**

Sídlo: Primaciálne nám. č. 1, 814 99 Bratislava

Štatutárny zástupca: Ing. arch. Matúš Vallo, primátor

IČO: 00 603 481

DIČ: 2020372596

IČ DPH: SK2020372596

IBAN: SK37 7500 0000 0000 2582 9413

Telefón: 02/593 56 700

E-mail: sekciavystavby@bratislava.sk

Miesto dodania: Záporožská 5, 852 92 Bratislava

(ďalej len „**objednávateľ**“)

* 1. **ZHOTOVITEĽ:** **[•]**

Sídlo: **[•]**  
**[•]**

Právna forma: **[•]**

Zapísaná: Obchodný register, Okresný súd **[•]**,

Oddiel: **[•]**, vložka č. **[•]**, dňa **[•]**

Štatutárny zástupca: **[•]**, **[•]**

Osoby oprávnené konať

* vo veciach zmluvných: **[•]**, **[•]**
* vo veciach technických: **[•]**, **[•]**

IČO: **[•]**

DIČ: **[•]**

IČ DPH: **[•]**

BIC: **[•]**

IBAN: **[•]**

Telefón: **[•]**

E-mail: **[•]**@**[•]**

(ďalej len „**zhotoviteľ**“)

(objednávateľ a zhotoviteľ ďalej spolu len ako “**zmluvné strany**” alebo jednotlivo ako “**zmluvná strana**”)

**Čl. II**

**Východiskové podklady a údaje**

* 1. Podkladom pre uzavretie tejto zmluvy je ponuka zhotoviteľa na poskytnutie služby – zhotovenie projektovej dokumentácie a výkon odborného autorského dohľadu na stavbu uvedenú v bode 2.3. Rozsah predmetu zákazky je daný súťažnými podkladmi podľa zákona č. 343/2015 Z. z. o verejnom obstarávaní a o zmene a doplnení niektorých zákonov v platnom znení (ďalej len „**zákon o verejnom obstarávaní**“), ktoré poskytol objednávateľ zhotoviteľovi na spracovanie ponuky.
  2. Zhotoviteľ bol vybratý na základe výsledku verejného obstarávania podlimitnej zákazky - na poskytnutie služby zadávanej podľa § 112 ods. 6 druhá veta zákona o verejnom obstarávaní.
  3. Východiskové údaje:
     1. Názov stavby: **„Rekonštrukcia Kaštieľskej ulice “**
     2. Miesto stavby: v MČ Bratislava – Ružinov
     3. Stavebník: Hlavné mesto Slovenskej republiky Bratislava

Primaciálne nám. 1, 814 99 Bratislava

(ďalej len „**stavba**“)

* 1. Identifikácia pozemkov:

**Kaštieľska ulica**

|  |  |  |  |
| --- | --- | --- | --- |
| Číslo LV | k.ú. | C-KN / E-KN | Parcelné číslo: |
| 1201 | Ružinov | C-KN | 3127/6 |
| 7868 | Ružinov | E-KN | 45/16  45/18  46  341/202  210/201  819/3  339/2 |
| 7921 | Ružinov | E-KN | 216 |

**Čl. III**

**Predmet zmluvy**

* 1. Predmetom zmluvy je záväzok zhotoviteľa zhotoviť pre objednávateľa dielo, ktoré je špecifikované v bode 3.2 tejto zmluvy, toto dielo mu odovzdá a udelí objednávateľovi súhlas na jeho používanie v súlade s touto zmluvou a odbornou starostlivosťou vykoná všetky zmluvne dojednané činnosti. Objednávateľ sa zaväzuje riadne a včas zhotovené dielo od zhotoviteľa prevziať a zaplatiť zhotoviteľovi dohodnutú cenu za dielo špecifikovanú v článku V tejto zmluvy.
  2. Zhotoviteľ sa zaväzuje, že vo vlastnom mene, na vlastnú zodpovednosť, na vlastné náklady, s odbornou starostlivosťou, riadne a včas:

A) vypracuje pre objednávateľa a so všetkými dotknutými subjektmi prerokuje projektovú dokumentáciu na stavbu s nasledovným obsahom a v rozsahu:

* + 1. Dokumentáciu pre stavebné povolenie s podrobnosťou realizačného projektu

s obsahom a v rozsahu podľa **prílohy č. 1** „Dokumentácia pre stavebné povolenie s podrobnosťou realizačného projektu - obsah a rozsah“ (ďalej len **„DSP“**) alebo **„projektová dokumentácia“**)

Zhotoviteľ je povinný pred vypracovaním projektovej dokumentácie konzultovať a prerokovať návrh so všetkými dotknutými subjektmi (najmä nie však výlučne so správcami/prevádzkovateľmi sietí, komunikácií a inými dotknutými orgánmi) tak, aby už prvý koncept projektovej dokumentácie v čo najväčšej miere zodpovedal budúcim požiadavkám, pripomienkam, stanoviskám a vyjadreniam dotknutých orgánov v jednotlivých štádiách povoľovania stavby. Zhotoviteľ zapracuje do projektovej dokumentácie všetky relevantné pripomienky dotknutých subjektov po prerokovaní projektovej dokumentácie zo strany zhotoviteľa s dotknutými subjektami.

Následne objednávateľ zabezpečí všetky nevyhnutné činnosti smerujúce k získaniu potrebných rozhodnutí, stanovísk, vyjadrení, súhlasov, posúdení alebo opatrení dotknutých orgánov vrátane orgánov štátnej správy a samosprávy pre príslušné konanie podľa projektovej dokumentácie. Objednávateľ bude účastníkom v konaniach so štátnymi orgánmi, samosprávnymi orgánmi, dotknutými orgánmi chrániacimi verejné záujmy podľa osobitných predpisov a inými organizáciami a zabezpečí potrebné vstupné podklady expertízne posudky, odborné posudky a stanoviská.

Zhotoviteľ poskytne objednávateľovi súčinnosť v stavebnom konaní a zabezpečí podklady potrebné pre stavebné povolenie, a kolaudačné rozhodnutie. Zmluvné strany sa dohodli, že všetky náklady, ktoré je potrebné vynaložiť na plnenie záväzku zhotoviteľa uvedeného v tomto bode sú už zahrnuté v cene diela.

B) počas realizácie stavby bude vykonávať občasný **odborný autorský dohľad** projektanta s obsahom a v rozsahu podľa **prílohy č. 2** „Výkon odborného autorského dohľadu projektanta“ (ďalej len „**AD**“). AD bude zhotoviteľ vykonávať tak, aby uskutočňovanie stavby nebolo oddialené alebo zdržované výkonom AD.

(Plnenia podľa bodu A) a bodu B) sú ďalej spoločne označené ako „**dielo**“).

* 1. Dielo je vykonané jeho riadnym vypracovaním a odovzdaním objednávateľovi v termínoch podľa bodu 4.1 článku IV tejto zmluvy. Zhotoviteľ sa zaväzuje pri plnení predmetu zmluvy postupovať s odbornou starostlivosťou, podľa všeobecne záväzných právnych predpisov, platných technických noriem vzťahujúcich sa na dielo (STN a EN),

podľa podmienok tejto zmluvy a jej príloh, súťažných podkladov, v súlade s platným územným plánom, riadiť sa pokynmi objednávateľa, dohodami oprávnených zástupcov zmluvných strán, rozhodnutiami a vyjadreniami orgánov a organizácií a účastníkov územného a stavebného konania a:

* + 1. **projektová dokumentácia:** sa považuje za vypracovanú jej odovzdaním v termíne podľa tejto zmluvy bez akýchkoľvek vád a udelením súhlasu zhotoviteľa na ich používanie objednávateľom podľa Čl. IX tejto zmluvy bez obmedzenia;
    2. **Občasný odborný autorský dohľad** jeho riadnym vykonaním.

**Čl. IV**

#### Termíny a miesto plnenia

* 1. Zhotoviteľ sa zaväzuje, že riadne vypracuje, vykoná a odovzdá dielo v nasledovných termínoch:

1. Zhotoviteľ vypracuje a odovzdá objednávateľovi projektovú dokumentáciu na každý stupeň samostatne a to nasledovne:
   * 1. **DSP** **do 20 týždňov** od poštového doručenia písomnej výzvy zhotoviteľovi zo strany objednávateľa na začatie realizácie tohto stupňa,
2. Zhotoviteľ bude vykonávať AD nasledovne:
   * 1. **AD počas realizácie stavby** od odovzdania staveniska zhotoviteľovi stavby až do kolaudácie stavby.
   1. Miestom odovzdania projektovej dokumentácie podľa bodu 4.1 písm. A) je sídlo objednávateľa. Miestom vykonávania AD podľa bodu 4.1 písm. B) je stavenisko určené na realizáciu stavby.
   2. Termíny plnenia diela
3. podľa bodu 4.1 písm. A) bod 4.1.1 a písm. B) 4.1.2 sa považujú za dodržané, ak

- zhotoviteľ predloží objednávateľovi na pripomienkovanie koncept projektovej dokumentácie (textovú časť s príslušnou výkresovou dokumentáciou), ktorá bude obsahovať všetky pripomienky dotknutých subjektov po predbežnom prerokovaní projektovej dokumentácie, ako aj pripomienky, stanoviská a vyjadrenia dotknutých orgánov (ak už budú k dispozícii) a to všetko najneskôr 14 kalendárnych dní pred termínom jej odovzdania podľa bodu 4.1.1. zmluvy na dobu najmenej 5 pracovných dní, a následne

- zhotoviteľ písomne vyzve objednávateľa na prevzatie prerokovaného, dôvodné a odsúhlasené pripomienky obsahujúceho a riadne vypracovaného stupňa projektovej dokumentácie podľa tejto zmluvy najneskôr 3 pracovné dni pred uplynutím konkrétneho termínu plnenia podľa bodu 4.1.1. zmluvy a

- zároveň sa prevzatie projektovej dokumentácie uskutoční najneskôr v posledný deň konkrétneho termínu plnenia podľa bodu 4.1.1. zmluvy a vypracovaný stupeň projektovej dokumentácie bude bez akýchkoľvek vád a nedorobkov a pred prevzatím bude skontrolovaný zo strany oprávneného zástupcu objednávateľa (vykonanie takejto kontroly nezbavuje objednávateľa žiadnych práv voči zhotoviteľovi); Pri odovzdaní a prevzatí riadne vypracovanej projektovej dokumentácie potvrdí poverený stavebno-technický dozor objednávateľa jej prevzatie písomným potvrdením súpisu odovzdanej projektovej dokumentácie. Písomný súpis projektovej dokumentácie bude podpísaný oboma zmluvnými stranami a vyhotovený v dvoch rovnopisoch, po jednom pre každú zmluvnú stranu;

1. podľa bodu. 4.1 písm. B) bod 4.1.2 sa považuje za dodržaný riadnym vykonaním AD podľa tejto zmluvy, príslušných všeobecne záväzných právnych predpisov a platných technických noriem (STN a EN) a vykonanie AD potvrdí stavebno-technický dozor objednávateľa na výkaze skutočne vykonaných hodín AD.
   1. Všetky požiadavky alebo pripomienky objednávateľa na dopracovanie, prepracovanie alebo úpravy projektovej dokumentácie, ktoré vznikli ako dôsledok nesplnenia pokynov objednávateľa udelených zhotoviteľovi alebo sú výsledkom vadného plnenia diela zhotoviteľom alebo vznikli ako dôsledok porušenia povinností zhotoviteľa zabezpečiť zapracovanie všetkých pripomienok uvedených v úradných rozhodnutiach a povoleniach, ako aj požiadavkách, stanoviskách, vyjadreniach, a námietkach orgánov štátnej správy, samosprávy, správcov jednotlivých inžinierskych sietí a iných dotknutých osôb, musia byť zhotoviteľom vyriešené na jeho náklady najneskôr do dohodnutého termínu uvedeného v tejto zmluve na odovzdanie projektovej dokumentácie podľa bodu 4.1.1. tejto zmluvy.
   2. Zhotoviteľ je povinný do 7 kalendárnych dní od podpísania tejto zmluvy zvolať vstupný výrobný výbor za účasti oboch zmluvných strán, na ktorom si zmluvné strany v písomnej forme dohodnú termíny zasadnutí výrobných výborov, na ktorých bude zhotoviteľ informovať objednávateľa o stave rozpracovanosti diela. Zo zasadnutia vstupného výrobného výboru a ďalších výrobných výborov vyhotoví zhotoviteľ písomný záznam, ktorý obratom odovzdá alebo písomne odošle objednávateľovi. V prípade vzniku potreby zvolania mimoriadneho výrobného výboru nad rámec termínov zasadnutí výrobných výborov podľa prvej vety, je ktorákoľvek zo zmluvných strán oprávnená písomnou výzvou doručenou druhej zmluvnej strane poštou najmenej 5 pracovných dní pred navrhnutým termínom výrobného výboru zvolať koordinačné stretnutie. Vyzvaná zmluvná strana je povinná sa takéhoto koordinačného stretnutia zúčastniť, alebo písomne poštou bezodkladne ospravedlniť svoju neúčasť s uvedením objektívnych dôvodov brániacich jej v účasti a navrhnutím nového termínu koordinačného stretnutia rovnako za dodržania podmienky doručenia oznámenia 5 pracovných dní pred navrhnutým termínom.
   3. Zhotoviteľ nie je v omeškaní s odovzdaním diela, ak realizácia diela nemohla byť začatá alebo musela byť prerušená z dôvodov, ktoré objektívne alebo podľa platnej legislatívy neumožňujú realizáciu diela a to najmä v dôsledku (i) zmeny rozvojovej infraštruktúry dopravy alebo inžinierskych sietí, (ii) vzniku majetkovo-právnych sporov, (iii) nečinnosti štátnych resp. správnych orgánov, v územnom konaní, kolaudačnom konaní alebo v konaniach súvisiacich so stavebným povolením alebo kolaudačným rozhodnutím, (iv) vydania právoplatného rozhodnutia súdu alebo správneho orgánu, ktoré bránia alebo obmedzujú zhotoviteľovi v plnení predmetu tejto zmluvy alebo (v) omeškania objednávateľa s plnením jeho povinností, pokiaľ vykonanie/poskytnutie takéhoto plnenia je podmienkou plnenie predmetu tejto zmluvy.
   4. Zhotoviteľ nie je v omeškaní s odovzdaním diela, ak omeškanie bolo spôsobené v dôsledku vyššej moci spočívajúcej v mimoriadnej, nepredvídateľnej, neodvrátiteľnej alebo zhotoviteľom nezavinenej udalosti (živelná udalosť, občianske nepokoje, vojna, pandémia, a pod.). Zhotoviteľ je o takejto nemožnosti realizácie diela povinný písomne poštou informovať objednávateľa najneskôr v najbližší pracovný deň nasledujúci po tom, čo sa o vzniku takejto udalosti dozvedel. Zmluvné strany sa v takomto prípade zaväzujú písomne sa dohodnúť v tejto súvislosti na primeranej zmene tejto zmluvy.
   5. Ak zhotoviteľ dokončí dielo v rozsahu a za podmienok dohodnutých v tejto zmluve skôr, než sú termíny uvedené v Čl. IV a pripraví ho na odovzdanie, objednávateľ je oprávnený riadne dokončené dielo prevziať aj v skoršom ponúknutom termíne.
   6. Zhotoviteľ je povinný písomne informovať objednávateľa o vzniku akejkoľvek udalosti majúcej vplyv na realizáciu diela alebo ktorejkoľvek jeho časti, a to do 24 hodín od momentu, kedy sa o nej zhotoviteľ dozvedel. V prípade, ak zhotoviteľ túto povinnosť nesplní, nie je oprávnený sa voči objednávateľovi domáhať týchto udalostí, ako okolností vylučujúcich jeho omeškanie s riadnym zhotovením diela v dohodnutom termíne.

**Čl. V**

#### Cena za dielo

* 1. Cena za zhotovenie diela v rozsahu Čl. III, za podmienok tejto zmluvy je stanovená podľa § 3 zákona č. 18/1996 Z. z. o cenách v znení neskorších predpisov v súlade s vyhláškou MF SR č. 87/1996 Z. z., ktorou sa vykonáva zákon o cenách v znení neskorších predpisov, a je konečná. nemenná a záväzná. Cena je uvedená v eurách. Nárok na cenu za zhotovenie diela vzniká zhotoviteľovi za predpokladu riadneho a včasného zhotovenia diela podľa tejto zmluvy. Zhotoviteľ uzavretím tejto zmluvy potvrdzuje, že cena za zhotovenie diela je s ohľadom na všetky okolnosti zhotovenia diela a jeho rozsah primeraná.
  2. Cena za dielo predstavuje:

Cena za dielo bez DPH ............................... €

20% DPH ............................... €

**Cena za dielo celkom vrátane DPH** **............................... €**

Slovom: ................................................................................................................. eur,

Podrobná špecifikácia ceny jednotlivých častí diela tvorí **prílohu č. 3** „Cena projektových prác a služieb“

Zmluvné strany sa dohodli, že k platných a účinných ku dňu vzniku daňovej povinnosti cene za dielo bude pripočítaná DPH v zmysle právnych predpisov

* 1. Pre odstránenie akýchkoľvek pochybností zmluvné strany potvrdzujú, že pokiaľ táto zmluva výslovne neustanovuje inak:
     1. zhotoviteľ uhradí všetky výdavky, náklady a poplatky nevyhnutné na plnenie predmetu tejto zmluvy v zmysle čl. III tejto zmluvy;
     2. na cenu za dielo a ktorúkoľvek jej časť nemá vplyv inflácia, zmena vstupných nákladov, zmena výmenných kurzov iných mien voči euro, ani žiadne iné okolnosti.
  2. V cene za dielo sú zahrnuté všetky náklady na riadne zhotovenie diela a primeraný zisk zhotoviteľa, vrátane nákladov za všetky činnosti, doklady a dokumenty požadované podľa tejto zmluvy. V dohodnutej cene sú obsiahnuté aj všetky prípravné a vedľajšie úkony a činnosti zhotoviteľa, ktoré sú potrebné pre riadne vykonanie diela.
  3. Ak sa objednávateľ po uzavretí tejto zmluvy rozhodne pre obmedzenie rozsahu diela, je zhotoviteľ povinný takúto zmenu rozsahu diela bez námietok prijať. Objednávateľ je v takomto prípade povinný zaplatiť len cenu primerane zníženú o množstvo nerealizovaných merných jednotiek. Ak sa týmto spôsobom dohodnú na rozšírení diela, je objednávateľ povinný zaplatiť cenu primerane zvýšenú, pričom takéto zmeny ustanovení zmluvy je možné realizovať len na základe písomného dodatku k zmluve. V prípade vzniku naviac prác bude ich rozsah a cena prerokovaná a riešená v zmysle § 18 zákona o verejnom obstarávaní t. j. formou písomného dodatku k zmluve. Návrh dodatku k špecifikácii ceny spracuje zhotoviteľ podľa cenníka UNIKA.
  4. V prípade, že sa zmluvné strany dohodnú na odovzdaní rozpracovanej projektovej dokumentácie, bude jej skutočne vykonaný obsah a rozsah písomne vyšpecifikovaný a na základe tejto písomnej špecifikácie a po vzájomnom odsúhlasení obidvoma zmluvnými stranami bude určená primeraná cena za takto vypracovanú a odovzdanú projektovú dokumentáciu.
  5. Ak zhotoviteľ nie je daňovým rezidentom v Slovenskej republike, zaväzuje sa vykonať všetky úkony vyžadované právnymi predpismi Slovenskej republiky a Európskej únie na to, aby mohol v Slovenskej republike dodávať služby za odplatu; najmä je povinný sa registrovať v Slovenskej republike pre DPH.

**Čl. VI**

#### Platobné podmienky

* 1. Zmluvné strany sa dohodli, že úhrada ceny za dielo bude uskutočnená na základe fakturácie skutočne zhotovených a objednávateľom prevzatých častí diela podľa bodu 6.2.
  2. Zhotoviteľ vystaví a poštou odošle objednávateľovi faktúru za každú zhotovenú a dodanú časť diela v dvoch rovnopisoch takto:
     1. faktúru vo výške ceny za projektovú dokumentáciu vystaví zhotoviteľ v zmysle **prílohy č. 3** „Cena projektových prác a služieb“ a to po zhotovení a riadnom odovzdaní a prevzatí projektovej dokumentácie zo strany objednávateľa podpísaním zápisu o odovzdaní a prevzatí projektovej dokumentácie.
     2. faktúru za výkon AD po ukončení výstavby, a to podľa počtu a náročnosti zadefinovaných odpracovaných a stavebno-technickým dozorom objednávateľa potvrdených hodín v rámci dohodnutého rozsahu AD.
  3. Podkladom pre vystavenie konkrétnej faktúry a súčasne jej prílohou bude:

1. pri prevzatí projektovej dokumentácie zhotoviteľom vypracovaný súpis odovzdanej projektovej dokumentácie podpísaný objednávateľom podľa Čl. IV bod 4.3 písm. a) tejto zmluvy,
2. po vykonaní AD zhotoviteľom vypracovaný výkaz skutočne vykonaných hodín AD podpísaný objednávateľom, ktorý bude prílohou faktúry za AD.
   1. Pre vylúčenie pochybností, súpis odovzdanej projektovej dokumentácie a výkaz skutočne odpracovaných hodín AD podpisuje v mene objednávateľa ním poverený stavebno-technický dozor.
   2. V prípade, že stavebno-technický dozor objednávateľa odmietne potvrdiť zhotoviteľom vypracovaný súpis odovzdanej projektovej dokumentácie alebo výkaz skutočne vykonaných hodín AD, uvedie dôvody odmietnutia a oboznámi s nimi zhotoviteľa.
   3. Všetky faktúry vystavené na základe tejto zmluvy musia mať všetky náležitosti podľa § 74 zákona č. 222/2004 Z. z. o dani z pridanej hodnoty v znení neskorších predpisov, vrátane uvedenia názvu stavby, čísla stavby podľa Čl. II bod 2.3.2 a príslušnej prílohy podľa Čl. VI bod 6.3.
   4. Lehota splatnosti faktúry je **30 dní** od ich doručenia objednávateľovi poštou.
   5. V prípade, že faktúra nebude obsahovať náležitosti uvedené v bode 6.5 tohto článku zmluvy. alebo jej súčasťou nebudú prílohy uvedené v bode 6.3. tohto článku zmluvy, objednávateľ je oprávnený vrátiť takúto faktúru zhotoviteľovi na opravu/doplnenie. V takom prípade sa preruší plynutie lehoty splatnosti a nová lehota splatnosti začne plynúť doručením opravenej faktúry objednávateľovi.
   6. Zhotoviteľ nie je oprávnený požadovať od objednávateľa akékoľvek zálohové platby alebo preddavky na cenu za dielo alebo na prípadné práce naviac požadované objednávateľom podľa bodu 5.5.
   7. Objednávateľ je oprávnený kedykoľvek jednostranne započítať voči splatným pohľadávkam zhotoviteľa splatné pohľadávky, ktoré má voči zhotoviteľovi podľa tejto zmluvy objednávateľ a to najmä, ale nielen z dôvodu uplatnenia nároku na zmluvné pokuty, úroky z omeškania alebo škodu. Zhotoviteľ nie je oprávnený započítať voči pohľadávkam objednávateľa žiadne svoje pohľadávky, ktoré má voči objednávateľovi.
   8. Objednávateľ si splní svoj záväzok zaplatiť cenu za dielo alebo jej časť, bankovým prevodom fakturovanej sumy v prospech účtu zhotoviteľa, ktorý je uvedený v záhlaví tejto zmluvy. Za deň zaplatenia fakturovanej sumy sa pre účely tejto Zmluvy považuje deň odpísania peňažnej sumy z účtu objednávateľa na účet zhotoviteľa. V prípade, ak zhotoviteľ zmení počas účinnosti tejto zmluvy číslo bankového účtu a o tomto riadne neinformuje objednávateľa, záväzok objednávateľa sa považuje za splnený bez ohľadu na to, či budú finančné prostriedky pripísané na účet zhotoviteľa.

**Čl. VII**

**Ďalšie podmienky vykonania diela**

1. Zhotoviteľ vyhlasuje, že je oprávnený a odborne spôsobilý vykonávať všetky činnosti, ktoré sú predmetom tejto zmluvy a  pre tieto činnosti a na vyhotovenie dohodnutého diela je v plnom rozsahu náležite kvalifikovaný.
2. Zhotoviteľ vyhlasuje, že je oboznámený so všetkými skutočnosťami dôležitými pre úspešné a riadne vykonanie všetkých zmluvne dohodnutých činností a so všetkými podkladmi potrebnými pre riadne zhotovenie a odovzdanie diela.
3. Zhotoviteľ vyhlasuje, že je schopný dielo zhotoviť riadne a včas podľa podmienok tejto zmluvy. Zhotoviteľ potvrdzuje, že riadne a detailne skontroloval všetky dokumenty a podklady prevzaté od objednávateľa, prílohy tejto zmluvy a tieto vyhodnotil ako dostatočné na riadne zhotovenie diela.
4. Objednávateľ sa zaväzuje, že počas vypracovávania projektovej dokumentácie poskytne zhotoviteľovi v nevyhnutnom rozsahu potrebné spolupôsobenie spočívajúce najmä v odovzdaní doplňujúcich údajov, upresnení podkladov, vyjadrení a stanovísk objednávateľa, ktorého potreba vznikne v priebehu plnenia zmluvy. Toto spolupôsobenie poskytne zhotoviteľovi najneskôr do 7 dní od jeho písomného vyžiadania. V osobitných prípadoch je možné obojstranne dohodnúť individuálny termín.
5. Zhotoviteľ sa zaväzuje informovať objednávateľa o stave rozpracovanej dokumentácie na zasadnutiach ­výrobných výboroch, ktoré je zhotoviteľ povinný organizovať podľa dohody o termínoch zasadnutí výrobných výborov podľa Čl. IV bod 4.5.
6. Zhotoviteľ sa zaväzuje, že dopracuje pripomienky z prerokovania projektovej dokumentácie s dotknutými subjektmi v termíne uvedenom v Čl. IV bod. 4.3 písm. a) a dodrží tak aj termíny plnenia predmetu zmluvy.
7. Zmluvné strany sa zaväzujú zúčastniť všetkých rokovaní potrebných v rámci spracovania jednotlivých stupňov projektovej dokumentácie.
8. Zhotoviteľ predloží objednávateľovi doklad o poistení profesijnej zodpovednosti za škodu spôsobenú pri výkone profesie, ktorá by mohla vzniknúť v súvislosti s jeho výkonom činnosti alebo v súvislosti s výkonom činnosti jeho zamestnancov, a to na výšku 1 000 000,00 €. Doklad o poistení profesijnej zodpovednosti za škodu spôsobenú pri výkone profesie tvorí **prílohu č. 4** zmluvy. Zhotoviteľ sa zaväzuje udržiavať poistenie v platnosti v dohodnutej výške po celú dobu trvania tejto zmluvy. Porušenie uvedenej povinnosti sa považuje za závažné porušenie tejto zmluvy.
9. Zhotoviteľ sa zaväzuje, že v prípade objednávateľom predložených žiadostí záujemcov o vysvetlenie súťažných podkladov v súvislosti s obstarávaním prác a dodávok na zhotovenie stavby (projektovej dokumentácie, výkazu výmer) zašle odpovede na požadované otázky bezodkladne tak, aby ich verejný obstarávateľ mohol preukázateľne oznámiť všetkým záujemcom podľa § 48 zákona o verejnom obstarávaní. Zhotoviteľ sa zaväzuje poskytnúť Objednávateľovi všetku súčinnosť potrebnú v súvislosti s obstarávaním prác a dodávok na zhotovenie stavby vrátane podávania vysvetlení, upresnení, potrebných podkladov súvisiacich s projektom a pod., pričom cena za takúto činnosť je zahrnutá v celkovej cene diela.
10. Zhotoviteľ vyhlasuje a svojím podpisom potvrdzuje, že v plnom rozsahu dodržiava a zabezpečuje dodržiavanie všetkých aplikovateľných pracovnoprávnych predpisov v oblasti nelegálneho zamestnávania (ďalej aj ako „Pracovnoprávne predpisy“), a to predovšetkým zákona č. 311/2001 Z. z. Zákonníka práce v znení neskorších predpisov a zákona č. 82/2005 Z. z. o nelegálnej práci a nelegálnom zamestnávaní a o zmene a doplnení niektorých zákonov v znení neskorších predpisov. Zhotoviteľ týmto vyhlasuje, že si je plne vedomý všetkých povinností, ktoré pre neho z Pracovnoprávnych predpisov vyplývajú a zaväzuje sa ich dodržiavať počas celej doby platnosti tejto Zmluvy. Zhotoviteľ sa zaväzuje najmä zamestnávať zamestnancov legálne a neporušovať tak zákaz nelegálneho zamestnávania upravený v Pracovnoprávnych predpisoch
11. Zhotoviteľ je povinný plniť predmet zmluvy najmä vlastnými kapacitami. Zhotoviteľ použije na zhotovenie diela iba odborne kvalifikovaný personál, a to v kapacite dostačujúcej na riadne a včasné splnenie jeho povinností podľa tejto zmluvy. Zhotoviteľ môže poveriť vykonaním časti diela aj iný právny subjekt, t. j. svojich subdodávateľov. Pri vykonávaní časti diela iným subdodávateľom má zhotoviteľ rovnakú zodpovednosť, ako keby dielo vykonával sám.
12. Zhotoviteľ je povinný podľa § 41 ods. 3 zákona o verejnom obstarávaní najneskôr v deň uzavretia tejto zmluvy uviesť údaje o všetkých známych subdodávateľoch, údaje o osobe oprávnenej konať za subdodávateľa v rozsahu meno a priezvisko, adresa pobytu, dátum narodenia. Údaje o subdodávateľoch zhotoviteľa, ktorí sa budú podieľať na zhotovení diela, tvoria **prílohu č. 9** zmluvy. Zhotoviteľ je zároveň povinný písomne oznámiť akúkoľvek zmenu údajov o subdodávateľovi v lehote najneskôr do 48 hodín od okamihu, keď sa o tejto zmene zhotoviteľ dozvedel a to poštou na adresu objednávateľa.
13. V prípade zmeny subdodávateľa je zhotoviteľ povinný túto zmenu objednávateľovi oznámiť najneskôr 5 pracovných dní pred jej uskutočnením, ak sa v odôvodnených prípadoch nedohodne s objednávateľom na kratšej lehote a uviesť o ňom všetky údaje podľa bodu 7.12.. Zmenou subdodávateľa nie je dotknutá zodpovednosť zhotoviteľa za plnenie zmluvy.
14. Navrhovaný subdodávateľ musí spĺňať aj všetky zákonné požiadavky a to aj vo vzťahu k zákonu o verejnom obstarávaní a zákonu č. 315/2016 Z. z. o registri partnerov verejného sektora. V prípade, ak na výkon činnosti časti diela, ktorú subdodávateľ zabezpečuje boli vo verejnom obstarávaní, ktorého výsledkom je táto zmluva, požadované akéhokoľvek oprávnenia, certifikáty alebo iné doklady, je zhotoviteľ povinný súčasne s písomným oznámením podľa bodu 7.13.predložiť aj dotknuté doklady, ktorých držiteľom je navrhovaný subdodávateľ.
15. Počas trvania zmluvy je zhotoviteľ oprávnený zmeniť subdodávateľa uvedeného v **prílohe č. 9** k tejto zmluve výlučne na základe udeleného súhlasu objednávateľa a následne uzavretého dodatku k tejto zmluve.
16. Objednávateľ má právo odmietnuť subdodávateľa doručením písomného oznámenia zhotoviteľovi poštou, v ktorom objednávateľ uvedie opodstatnený dôvod odmietnutia (dôvodom odmietnutia môže byť napríklad odôvodnene preukázaná zlá skúsenosť so subdodávateľom). Zhotoviteľ sa zaväzuje takéhoto subdodávateľa bez zbytočného odkladu nahradiť novým, ktorý rovnako musí spĺňať všetky podmienky.
17. Zhotoviteľ a jeho subdodávatelia, ktorí - ak majú povinnosť zapisovať sa do registra partnerov verejného sektora podľa zákona č. 315/2016 Z. z. o registri partnerov verejného sektora a o zmene a doplnení niektorých zákonov - sú povinní na účely poskytnutia riadnej súčinnosti potrebnej na uzavretie zmluvy a počas trvania zmluvy byť zapísaní v registri partnerov verejného sektora.
18. Zhotoviteľ nie je oprávnený previesť akékoľvek záväzky a pohľadávky vyplývajúce z tejto zmluvy na tretiu osobu, ako ani práva a povinnosti z nej vyplývajúce zhotoviteľovi. V prípade, ak bude akékoľvek postúpenie uvedených práv a povinností (vrátane postúpenia pohľadávok) zo strany zhotoviteľa realizované v rozpore s podmienkami uvedenými v tomto bode zmluvy, bude takéto postúpenie neplatné.
19. Zmluvné strany sa dohodli, že v prípade vzniku sporu medzi zmluvnými stranami počas plnenia tejto zmluvy nie je zhotoviteľ oprávnený svojvoľne jednostranne prerušiť alebo zastaviť výkon činností podľa tejto zmluvy. V prípade, že tak zhotoviteľ urobí, je povinný znášať všetky škody, ktoré jeho konaním resp. opomenutím konania, na ktoré sa v zmluve zaviazal objednávateľovi vzniknú.

**Čl. VIII**

#### Odovzdanie a prevzatie diela

1. Zhotovené dielo, resp. jednotlivé časti diela, zhotoviteľ riadne protokolárne odovzdá v zmluvou stanovenom termíne objednávateľovi v predpísanom počte vyhotovení v papierovej podobe a súčasne elektronickej verzii, všetko v slovenskom jazyku. Podpísanie zápisu o odovzdaní a prevzatí diela (alebo jej jednotlivých častí) je podmienkou riadneho splnenia povinnosti zhotoviteľa vykonať dielo, a je podmienkou fakturácie ceny diela alebo jej príslušnej časti podľa Článku VI. tejto zmluvy.
2. Papierová forma diela (resp. jeho častí) bude obsahovať všetky potrebné výkresy určené zmluvou a jej prílohami, ktoré budú poskladané na formát A4, budú zabalené v pevnom obale a budú opatrené predpísanou hlavičkou a riadne podpísané a opečiatkované zodpovednými osobami.
3. Elektronická verzia diela (resp. jeho častí) bude vyhotovená na USB nosiči a bude obsahovať kompletné dielo (príslušnú časť diela), pričom jednotlivé súbory budú v editovateľných formátoch - výkresy \*.dwg, technické správy \*.doc/\*.docx, tabuľky \*.xls/\*.xlsx, rozpočty \*.xls/\*.xls. Okrem toho bude elektronická verzia obsahovať výkresovú a textovú časť aj vo formáte \*.pdf.
4. Odovzdanie a prevzatie jednotlivých častí a stupňov projektovej dokumentácie podľa Čl. VI bod 6.3 písm. a) a b) sa vykoná po ich dokončení bez vád a nedorobkov. Odovzdanie a prevzatie častí diela podľa ustanovení Čl. VI bod 6.3 písm. a) a b) preukazujú písomné, zmluvnými stranami podpísané súpisy vypracované podľa uvedených ustanovení. Tieto súpisy obsahujú aj prípadný zoznam zistených vád a termíny na ich odstránenie. Zhotoviteľ sa takéto vady zaväzuje bez zbytočného odkladu odstrániť na vlastné náklady v lehotách podľa tejto zmluvu alebo podľa inej výslovnej dohody zmluvných strán. V prípade, ak zhotoviteľ reklamovanú vadu v stanovenej lehote neodstráni, je objednávateľ oprávnený odstrániť reklamovanú vadu prostredníctvom tretej osoby na náklady zhotoviteľa.
5. Pre účely včasného a riadneho odovzdania projektovej dokumentácie sa zmluvné strany zaväzujú pri jej prerokovávaní, odsúhlasovaní, odovzdávaní a preberaní postupovať podľa ustanovenia Čl. IV bod. 4.3 písm. a) tejto zmluvy.
6. Objednávateľ neprevezme dielo alebo jeho časť, ak obsahuje podstatné vady brániace jeho riadnemu použitiu.
7. V prípade ukončenia zmluvy podľa Čl. XIII bod 13.1 je zhotoviteľ povinný odovzdať nedokončené dielo spolu so všetkými dokladmi a listinami, ktoré mu objednávateľ poskytol. Zároveň je zhotoviteľ povinný odovzdať objednávateľovi aj tie doklady a listiny, ktoré sa týkajú vykonaných častí diela a vykonaného stupňa projektovej dokumentácie ku dňu ukončenia zmluvy. Pokiaľ je predmetom odovzdania projektová dokumentácia, zhotoviteľ udeľuje objednávateľovi súhlasu na jej používanie podľa Čl. IX tejto zmluvy bez obmedzenia.
8. O odovzdaní a prevzatí diela zmluvné strany spíšu zápis o odovzdaní a prevzatí diela, v ktorom zmluvné strany zhodnotia rozsah a kvalitu vykonaných prác. Obsahom zápisu o odovzdaní a prevzatí diela je vyhlásenie objednávateľa, že odovzdanú časť diela preberá alebo vyhlásenie z akých dôvodov odmietol jej prevzatie.

**Čl. IX**

**Udelenie licencie**

1. Zhotoviteľ týmto udeľuje objednávateľovi bezplatnú, neobmedzenú a výhradnú licenciu podľa príslušných ustanovení zákona č. 185/2015 Z. z. autorský zákon v planom znení na použitie diela v neobmedzenom vecnom a územnom rozsahu a na čas trvania majetkových práv k dielu zhotoviteľa. Zhotoviteľ ako autor diela, alebo ako osoba oprávnená vykonávať majetkové práva autora diela poskytuje dohodnutú výhradnú licenciu na neobmedzenú dobu (bez časového obmedzenia) a bez teritoriálneho obmedzenia k prevzatému stupňu projektovej dokumentácie dňom jej riadneho prevzatia a zaplatenia ceny.
2. Zhotoviteľ udeľuje objednávateľovi súhlas  dielo voľne používať podľa vlastného uváženia, a to najmä na vyhotovenie rozmnoženín diela, spracovanie diela, modifikovanie diela, zaradenie diela do súborného diela, spojenie diela s iným dielom, verejné vystavenie diela alebo jeho rozmnoženiny, zverejnenie diela alebo jeho rozmnoženiny akýmkoľvek spôsobom (vrátane verejnej prezentácie, uverejnenie v tlači, na webe a i.), použitie diela alebo jeho časti na vytvorenie nového diela, spracovanie ďalších stupňov projektovej dokumentácie, použitie za účelom predkladania diela v konaniach potrebných, smerujúcich alebo súvisiacich s realizáciou stavby, použitie na propagáciu a reklamné aktivity realizované akýmkoľvek spôsobom na realizáciu stavby a pre propagáciu a reklamu stavby.
3. V prípade, ak zhotoviteľ na vypracovanie diela použije diela tretích osôb a/alebo ich časti, ku ktorým má autorské právo alebo akékoľvek iné právo duševného vlastníctva tretia osoba (ďalej len „**diela tretej osoby**“), zhotoviteľ vyhlasuje, že má právo uvedené diela tretej osoby alebo ich časti použiť. Zhotoviteľ týmto udeľuje objednávateľovi sublicenciu na diela tretej osoby podľa tohto bodu 9.3.. Objednávateľ je oprávnený diela tretej osoby podľa tohto bodu 9.3. voľne používať podľa vlastného uváženia, t. j. najmä rozmnožovať, spracúvať, modifikovať, upravovať, opravovať, zverejňovať, publikovať a to sám alebo tiež prostredníctvom akýchkoľvek tretích osôb, v akomkoľvek rozsahu. Zhotoviteľ udeľuje týmto objednávateľovi sublicenciu na diela tretej osoby podľa tohto bodu 9.3. v neobmedzenom vecnom rozsahu, v neobmedzenom územnom rozsahu a v časovom rozsahu na dobu trvania majetkových práv k dielu tretej osoby podľa § 32 zákona č. 185/2015 Z. z., Autorský zákon. Táto sublicencia je udelená ako výhradná. Zhotoviteľ vyhlasuje, že má právo udeliť sublicenciu na diela tretej osoby v rozsahu, v akom ju udelil objednávateľovi
4. Zhotoviteľ týmto súhlasí, že objednávateľ je oprávnený udeliť akejkoľvek tretej osobe podľa vlastného uváženia sublicenciu na dielo podľa bodov 9.1. a 9.2. tohto článku a/alebo na diela tretej osoby podľa bodu 9.3. tohto článku v rozsahu udelenej licencie/sublicencie podľa tohto článku. Objednávateľ je oprávnený tiež postúpiť udelenú licenciu podľa bodov 9.1. , 9.2 tohto článku a/alebo sublicenciu podľa bodu 9.3. tohto článku akejkoľvek tretej osobe podľa vlastného uváženia. Udelenie sublicencie ani postúpenie licencie nemusí byť v písomnej forme. Zmluvné strany sa zároveň dohodli, že v prípade postúpenia licencie, objednávateľ nie je povinný informovať zhotoviteľa o osobe postupníka. Zhotoviteľ týmto vyhlasuje, že takéto použitie diela a/alebo diela tretej osoby nie je porušením povinnosti mlčanlivosti podľa tejto zmluvy.
5. Zhotoviteľ nie je oprávnený dielo (alebo jeho časť) použiť sám alebo udeliť súhlas na jeho použitie inej osobe ako objednávateľovi.
6. Zhotoviteľ odovzdaním diela (alebo jeho časti) udeľuje objednávateľovi bezodplatne neodvolateľný súhlas na úpravu a/alebo zmenu diela a to v rozsahu celého diela a akýmkoľvek spôsobom potrebným na dosiahnutie účelu vyplývajúceho z tejto zmluvy.
7. Zmluvné strany sa týmto dohodli, že zhotoviteľ udeľuje licenciu na dielo a sublicenciu na diela tretej osoby podľa tohto článku zmluvy objednávateľovi bezodplatne.
8. Zhotoviteľ vyhlasuje, že je oprávnený na udelenie súhlasu podľa tohto článku; Zhotoviteľ v celom rozsahu zodpovedá, ak používaním diela a/alebo diela tretej osoby objednávateľom porušuje objednávateľ autorské práva tretích osôb. V prípade porušenia autorských práv tretích osôb je zhotoviteľ povinný uspokojiť nároky tretích osôb za objednávateľa a to vrátane nákladov spojených s právnou ochranou a obranou objednávateľa. Objednávateľ je povinný oznámiť zhotoviteľovi uplatnenie nárokov z akýchkoľvek práv duševného vlastníctva v súvislosti s touto zmluvou treťou osobou. Zhotoviteľ je povinný do 5 kalendárnych dní poskytnúť objednávateľovi všetku súčinnosť pri ochrane práv objednávateľa.
9. V prípade, ak bude objednávateľovi na základe právoplatného rozhodnutia súdu alebo akéhokoľvek iného príslušného orgánu zabránené dielo a/alebo dielo tretej osoby používať z dôvodu porušenia autorských práv tretích osôb, zaväzuje sa zhotoviteľ obstarať pre objednávateľa oprávnenie dielo a/alebo dielo tretej osoby ďalej používať, prípadne sa zhotoviteľ zaväzuje vykonať resp. zabezpečiť úpravu diela a/alebo diela tretej osoby tak, aby objednávateľ mohol dielo a/alebo dielo tretej osoby používať a neporušoval pritom autorské práva tretích osôb, a to bezodkladne.
10. Objednávateľ sa zaväzuje uvádzať obchodné meno zhotoviteľa ako autora diela resp. ako subjektu vykonávajúceho majetkové práva autora diela, prípadne označovať zhotoviteľa na všetkých rozmnoženinách diela náležitým spôsobom pri každom použití diela, a to podľa spôsobu použitia diela na verejnosti.
11. Objednávateľ je povinný zabezpečiť pri používaní diela jeho ochranu pred akýmkoľvek hanlivým nakladaním, ktoré by mohlo alebo malo za následok poškodenie dobrého meno zhotoviteľa.
12. Ustanovenia tohto článku platia i po ukončení platnosti a účinnosti zmluvy z akéhokoľvek dôvodu.
13. Zánikom právnickej osoby – objednávateľa prechádzajú práva a povinnosti z licenčnej zmluvy na právneho nástupcu objednávateľa.

**Čl. X**

#### Záručná doba a zodpovednosť za vady

1. Zhotoviteľ zodpovedá za to, že dielo je zhotovené podľa podmienok zmluvy, zodpovedá za správnosť, úplnosť a realizovateľnosť vypracovanej projektovej dokumentácie podľa § 46 zákona č. 50/1976 Zb. o územnom plánovaní a stavebnom poriadku (stavebný zákon) v znení neskorších predpisov a že počas záručnej doby bude mať vlastnosti dohodnuté v tejto zmluve.
2. Zhotoviteľ zodpovedá za vady, ktoré má projektová dokumentácia v čase jej odovzdania objednávateľovi a/alebo ktoré sa objavia počas záručnej doby. Za vady, ktoré sa prejavili po uplynutí záručnej doby zodpovedá zhotoviteľ iba vtedy, ak boli spôsobené porušením jeho povinností vyplývajúcich zo všeobecne záväzných právnych predpisov, technických noriem a tejto zmluvy.
3. Zhotoviteľ nezodpovedá za vady projektovej dokumentácie, ktoré boli spôsobené použitím podkladov a vecí poskytnutých objednávateľom alebo nevhodnými pokynmi objednávateľa a zhotoviteľ ani pri vynaložení všetkej starostlivosti nemohol zistiť ich nevhodnosť, alebo na ňu upozornil objednávateľa a ten na ich použití trval. Zhotoviteľ je povinný bezodkladne písomne poštou upozorniť objednávateľa na nevhodnosť ním predložených podkladov a vecí, ako aj na nevhodnosť jeho pokynov.
4. Záručná doba začína plynúť odo dňa odovzdania konkrétneho stupňa projektovej dokumentácie objednávateľovi a jej prevzatia objednávateľom a trvá 5 rokov. Záväzky zo záruky prechádzajú aj na prípadného právneho nástupcu zhotoviteľa.
5. Objednávateľ sa zaväzuje, že prípadnú reklamáciu vady projektovej dokumentácie uplatní bezodkladne po jej zistení písomnou formou s poštovým doručením zhotoviteľovi.
6. Zmluvné strany sa dohodli pre prípad vady projektovej dokumentácie, že počas záručnej doby má objednávateľ právo požadovať a zhotoviteľ povinnosť bezplatného odstránenia vady. V prípade, ak sú vady neodstrániteľné má objednávateľ právo na odstúpenie od tejto zmluvy (alebo od príslušnej časti zmluvy), alebo má právo žiadať primeranú zľavu z ceny diela. Výber a uplatnenie práv objednávateľa zo zodpovednosti zhotoviteľa za vady diela závisí od vôle objednávateľa. Zodpovednosť zhotoviteľa za prípadnú škodu spôsobenú vadou diela nie je uvedenými právami objednávateľa dotknutá.
7. Zhotoviteľ sa zaväzuje odstrániť reklamované vady projektovej dokumentácie podľa bodu 10.5 na vlastné náklady do 12 pracovných dní od doručenia oprávnenej písomnej (poštou, e-mailom) reklamácie objednávateľa, v obzvlášť zložitých prípadoch najneskôr do 10 pracovných dní od ich oznámenia objednávateľom. Oznámenie vykoná tak, že zašle zhotoviteľovi správu o vadách vzťahujúcich sa k príslušnej projektovej dokumentácii, za ktorú zodpovedá zhotoviteľ a to bezodkladne po tom, čo objednávateľ tieto vady zistil, pričom takéto vady je povinný špecifikovať.
8. V prípade, ak zhotoviteľ reklamovanú vadu v stanovenej lehote podľa bodu 10.7.tohto článku neodstráni, je objednávateľ oprávnený odstrániť reklamovanú vadu prostredníctvom tretej osoby na náklady zhotoviteľa, pričom takéto náklady spolu s prípadnou škodou je zhotoviteľ povinný uhradiť do 30 kalendárnych dní odo dňa doručenia zhotoviteľovi. Prevzatie projektovej dokumentácie bez vád sa uskutoční písomnou formou za účasti oboch zmluvných strán.
9. Zhotoviteľ zodpovedá v plnom rozsahu za komplexnosť výkazu výmer ktorý predložil, zodpovedá za to, že výkaz výmer predstavuje skutočný rozsah prác potrebných na uskutočnenie stavby a je v plnom rozsahu v súlade s ostatnou predloženou dokumentáciou a to výkresovou časťou, technickou správou a inými časťami projektovej dokumentácie.
10. Zhotoviteľ je povinný bezodkladne informovať objednávateľa o všetkých skutočnostiach, ktoré majú alebo by mohli mať vplyv na zmenu pokynov objednávateľa.
11. Záručná doba neplynie za podmienky, že objednávateľ nemôže dielo používať s ohľadom na jeho vady, ktorých odstránenie uplatnil u zhotoviteľa.

**Čl. XI**

#### Zmluvná pokuta, úroky z omeškania a náhrada škody

* 1. V prípade omeškania zhotoviteľa s odovzdaním diela v zmluvne dohodnutom termíne plnenia podľa Čl. IV tejto zmluvy, objednávateľ je oprávnený žiadať od zhotoviteľa zaplatenie zmluvnej pokuty vo výške 0,1 % z ceny tej časti diela, s ktorou je v omeškaní (bez DPH) a to za každý, aj začatý deň omeškania s odovzdaním diela alebo jeho príslušnej časti až do jeho prevzatia objednávateľom.
  2. Ak zhotoviteľ neodstráni prípadné vady diela počas záručnej doby v lehote podľa Čl. X bod 10.7 tejto zmluvy, objednávateľ je oprávnený žiadať od zhotoviteľa zaplatenie zmluvnej pokuty vo výške 200,- eur za každú vadu a za každý, aj začatý deň omeškania až do ich riadneho odstránenia.
  3. V prípade, ak sa ktorékoľvek z vyhlásení zhotoviteľa podľa článku VII bod 7.10. zmluvy ukáže ako nepravdivé a objednávateľovi bude kontrolným orgánom v súlade s ustanovením § 7b zákona č. 82/2005 Z. z. o nelegálnej práci a nelegálnom zamestnávaní a o zmene a doplnení niektorých zákonov v znení neskorších predpisov uložená sankcia z dôvodu prijatia služby prostredníctvom zhotoviteľom nelegálne zamestnávaných osôb, (i) je objednávateľ oprávnený požadovať od zhotoviteľa zaplatenie zmluvnej pokuty vo výške sankcie uloženej kontrolným orgánom objednávateľovi a zároveň (ii) Objednávateľovi vzniká právo na odstúpenie od tejto zmluvy. Objednávateľ je oprávnený uplatniť si zmluvnú pokutu podľa predchádzajúcej vety tohto bodu voči zhotoviteľovi aj opakovane.
  4. V prípade, ak objednávateľovi vznikne povinnosť uhradiť daň z pridanej hodnoty v zmysle ust. § 69b zákona č. 222/2004 Z. z. o dani z pridanej hodnoty, vznikne objednávateľovi nárok na zmluvnú pokutu vo výške 130 % výšky daňovej povinnosti, ktorá takto objednávateľovi vznikla.
  5. Zhotoviteľ zaplatí objednávateľovi zmluvnú pokutu vo výške 10 % z obstarávacích nákladov projektových prác (celková cena projektových prác dohodnutá v Čl. V bod 5.2 tejto zmluvy) v prípade, ak zvýšenie obstarávacích nákladov realizačných prác stavby presiahne v dôsledku vád a nedostatkov projektu 5%. Zhotoviteľ prednostne zistí možnosť zámeny realizačných prác úpravou projektového riešenia tak, aby nedošlo k zníženiu kvality diela.
  6. V prípade, že sa zhotoviteľ nezúčastní rokovania potrebného v rámci spracovania projektovej dokumentácie podľa Čl. VII bodu 7.7 tejto zmluvy, objednávateľ je oprávnený žiadať od zhotoviteľa zaplatenie zmluvnej pokuty vo výške 250,- eur za každé jednotlivé nezúčastnenie sa.
  7. V prípade, že zhotoviteľ nezvolá vstupný výrobný výbor podľa Čl. IV bodu 4.5, tejto zmluvy alebo nebude zvolávať zasadnutia výrobných výborov v určených termínoch podľa bodov 4.5 a 7.5, objednávateľ je oprávnený žiadať od zhotoviteľa zaplatenie zmluvnej pokuty vo výške 250,- eur za každé jednotlivé porušenie tejto povinnosti.
  8. V prípade že zhotoviteľ na základe objednávateľom predložených žiadostí záujemcov o vysvetlenie súťažných podkladov (projektovej dokumentácie, výkazu výmer) vo verejnom obstarávaní na vykonanie stavebných činností stavby nezašle odpovede na požadované otázky bezodkladne tak, aby ich objednávateľ mohol preukázateľne oznámiť všetkým záujemcom podľa § 48 zákona o verejnom obstarávaní v súlade s Čl. VII bod 7.9 tejto zmluvy, objednávateľ je oprávnený žiadať od zhotoviteľa zaplatenie zmluvnej pokuty vo výške 250,- eur za každé jednotlivé neodpovedanie.
  9. V prípade porušenia povinnosti zhotoviteľa vrátiť veci určené a vykonanie diela, ktoré sú vlastníctvom objednávateľa, objednávateľovi podľa Čl. XII bod 12.1. tejto zmluvy, je objednávateľ oprávnený žiadať od zhotoviteľa zaplatenie zmluvnej pokuty vo výške 200,- eur za každý, aj začatý deň omeškania až do splnenia jeho povinnosti.
  10. V prípade porušenia povinností zmluvných strán dojednaných v článku XIII. tejto zmluvy, je poškodená zmluvná strana oprávnená žiadať od zmluvnej strany, ktorá sa dopustila ich porušenia, zaplatenia zmluvnej pokutu vo výške 5.000,– eur (slovom: päťtisíc eur), a to za každý prípad osobitne.
  11. V prípade omeškania zmluvnej strany so zaplatením splatnej faktúry je druhá zmluvná strana oprávnená voči zmluvnej strane v omeškaní uplatniť úroky z omeškania z nezaplatenej sumy vo výške podľa § 369a v spojení s § 369 ods. 2 Obchodného zákonníka vo výške podľa § 1 ods. 1 nariadenia vlády Slovenskej republiky č. 21/2013 Z. z., ktorou sa vykonávajú niektoré ustanovenia Obchodného zákonníka v znení nariadenia vlády Slovenskej republiky č. 303/2014 Z. z., a to za každý deň omeškania platby.
  12. Zmluvné strany sú oprávnené požadovať náhradu škody spôsobenú porušením povinností, na ktoré sa vzťahujú zmluvné pokuty dohodnuté podľa tejto zmluvy, vrátane škody prevyšujúcej dohodnuté zmluvné pokuty.
  13. Zmluvná strana zodpovedá za všetky škody, ktoré vzniknú druhej zmluvnej strane v dôsledku porušenia jej povinností vyplývajúcich z tejto zmluvy, a to najmä, nie však výlučne, v prípade porušenia povinností zhotoviteľa uvedených v Čl. VII a Čl. XII tejto zmluvy
  14. V prípade uplatňovania si zmluvnej pokuty, úroku z omeškania alebo náhrady škody oprávnená strana vyhotoví osobitnú faktúru, v ktorej uvedie presný dôvod vystavenia faktúry s odvolaním sa na príslušné ustanovenie zmluvy. Takáto faktúra je splatná do 14 dní odo dňa jej poštového doručenia povinnej zmluvnej strane.
  15. Zmluvné strany sa dohodli, že objednávateľ je oprávnený započítať si svoju pohľadávku voči zhotoviteľovi po lehote splatnosti aj bez súhlasu zhotoviteľa oproti akejkoľvek splatnej pohľadávke zhotoviteľa voči objednávateľovi. O započítaní pohľadávky je objednávateľ povinný písomne informovať zhotoviteľa. Na započítanie vzájomných nárokov sa použije ustanovenie § 358 a nasl. ObZ primerane.
  16. Úhrada ktorejkoľvek zmluvnej pokuty podľa tejto zmluvy nezbavuje zhotoviteľa povinnosti porušenú povinnosť splniť. Uplatnením zmluvnej pokuty u zhotoviteľa a/alebo zaplatením zmluvnej pokuty zhotoviteľom nie je dotknuté právo objednávateľa uplatňovať u Zhotoviteľa v plnom rozsahu náhradu škody spôsobenú porušením povinností zo strany Zhotoviteľa, na ktoré sa vzťahuje zmluvná pokuta.
  17. Celková kumulovaná výška zmluvných pokút uvedených v tomto článku môže byť maximálne 30% z ceny za dielo.

**Čl. XII**

#### Ostatné ustanovenia

* 1. Veci určené a vykonanie diela, ktoré sú vlastníctvom objednávateľa, zhotoviteľ po ich použití najneskôr v deň odovzdania príslušnej časti diela vráti objednávateľovi.
  2. Zhotoviteľ sa zaväzuje zabezpečiť priebežnú archiváciu všetkej dokumentácie týkajúcej sa jednotlivých častí diela (projektovej dokumentácie, výkresov, spisov a potrebnej dokumentácie) po obdobie zhotovovania diela, pričom túto dokumentáciu odovzdá zhotoviteľ objednávateľovi najneskôr súčasne s odovzdaním príslušných častí diela v termínoch uvedených v zmluve, pokiaľ objednávateľ neurčí inak (napr. objednávateľ požiada o skoršie odovzdanie dokumentácie).
  3. V prípade, ak zhotoviteľ prevezme od objednávateľa alebo v jeho mene od tretej osoby akékoľvek podklady, veci alebo dokumenty, je povinný tieto pre potreby objednávateľa riadne uschovať po dobu zhotovovania diela. Najneskôr pri ukončení a odovzdaní celého diela je zhotoviteľ povinný tieto podklady, veci a doklady odovzdať objednávateľovi. Zhotoviteľ zodpovedá za všetku škodu, ktorá vznikne na vyššie uvedených podkladoch, veciach alebo dokumentoch ním prevzatých počas zhotovovania diela.
  4. Vlastnícke právo a zodpovednosť za nebezpečenstvo škody na zhotovovanom diele a/alebo časti diela prechádza na objednávateľa prevzatím diela a/alebo časti diela objednávateľom, a to k momentu podpísania zápisu o odovzdaní a prevzatí diela a/alebo časti diela oboma zmluvnými stranami.

**Čl. XIII**

**Mlčanlivosť**

* 1. Za dôverné informácie sa pre účely tejto zmluvy považujú všetky informácie, o ktorých sa zmluvné strany dozvedia v rámci ich zmluvného vzťahu založeného touto zmluvou, pri plnení tejto zmluvy alebo v súvislosti s jej uzavretím a plnením, ako aj všetky údaje a informácie, ktoré sú obsiahnuté v tejto zmluve a jej prílohách či dokumentoch vypracovaných za účelom prípravy, uzavretia alebo plnenia tejto zmluvy (ďalej len „Dôverné informácie“).
  2. Každá zmluvná strana sa zaväzuje počas trvania tejto zmluvy, ako aj po jej ukončení:

1. uchovávať v tajnosti a dôvernosti akékoľvek Dôverné informácie a (pokiaľ to nie je pre účely plnenia tejto zmluvy) nebude takéto informácie reprodukovať ani poskytovať tretím stranám alebo ich iným spôsobom využívať; a
2. sprístupňovať Dôverné informácie tretím stranám výlučne na základe predchádzajúceho písomného súhlasu druhej zmluvnej strany; to neplatí pre daňových, právnych alebo iných profesionálnych poradcov zmluvnej strany, ktorí sú zo zákona alebo na základe zmluvy povinní zachovávať dôvernosť poskytnutých informácií;
3. zabezpečiť, že akákoľvek tretia strana, ktorej sú Dôverné informácie sprístupnené, dodrží záväzok mlčanlivosti v zmysle podmienok tejto zmluvy;
4. využívať Dôverné informácie len pri realizácii tejto zmluvy a pri vykonávaní vlastných práv a povinností podľa tejto zmluvy.
   1. Ustanovenia bodu 13.3. tohto článku tejto zmluvy sa nevzťahujú na Dôverné informácie, ktoré:
5. sú alebo sa stali verejnosti známe bez akéhokoľvek porušenia záväzkov alebo povinností niektorou zo zmluvných strán vyplývajúcich z tejto zmluvy;
6. sú alebo boli získané prijímajúcou stranou samostatne;
7. boli známe jednej zo zmluvných strán ešte pred začatím zmluvných rokovaní o uzavretí tejto zmluvy alebo jej boli poskytnuté treťou stranou ako informácie, ktoré nie sú dôverné, pričom táto tretia strana neporušila vlastnú povinnosť mlčanlivosti;
8. sú náležite sprístupnené na základe zákonnej povinnosti, nariadenia súdu s rozhodnou právomocou alebo iného regulačného orgánu s tým, že v tomto prípade zmluvná strana, ktorá je povinná Dôverné informácie sprístupniť, bude okamžite informovať druhú zmluvnú stranu pred sprístupnením Dôverných informácií.

* 1. Zmluvné strany sa zaväzujú:
  2. neoznámiť a nesprístupniť obchodné tajomstvo druhej zmluvnej strany akýmkoľvek tretím osobám;
  3. žiadnym spôsobom nevyužívať pre seba alebo akúkoľvek tretiu osobu obchodné tajomstvo druhej zmluvnej strany inak, než na plnenie tejto zmluvy;
  4. zabezpečiť akékoľvek listiny a akékoľvek iné nosiče informácií, vrátane ich kópií, z ktorých možno získať obchodné tajomstvo druhej zmluvnej strany, pred zneužitím tretími osobami;
  5. poučiť svojich zamestnancov, ktorí sa pri plnení pracovných úloh môžu stretnúť hoci aj v obmedzenej miere s obchodným tajomstvom druhej zmluvnej stany, a členov štatutárneho orgánu, o povinnosti zachovávať predmetné obchodné tajomstvo;
  6. bez zbytočného odkladu písomne oznámiť dotknutej zmluvnej strane, že sa tretia osoba domáha sprístupnenia obchodného tajomstva.

**Čl. XIV**

**Trvanie a ukončenie zmluvy**

1. 1. Zmluvné strany sa dohodli, že túto zmluvu môžu predčasne ukončiť iba jedným z nasledovných spôsobov:
2. písomnou dohodou zmluvných strán;
3. odstúpením od zmluvy zo strany objednávateľa podľa bodu 14.2 nižšie;
4. odstúpením od zmluvy zo strany zhotoviteľa podľa bodu 14.3 nižšie;
5. odstúpením podľa bodu 14.5 a 14.6.
6. písomnou výpoveďou objednávateľa.
   1. Objednávateľ je oprávnený ukončiť túto zmluvu písomným odstúpením od zmluvy doručeným poštou zhotoviteľovi v týchto prípadoch:
7. ak bol počas platnosti tejto zmluvy vyhlásený na majetok zhotoviteľa konkurz, alebo bolo zastavené konkurzné konanie pre nedostatok majetku, alebo bol zrušený konkurz pre nedostatok majetku, alebo bola povolená reštrukturalizácia, alebo ak zhotoviteľ vstúpil do likvidácie;
8. ak zhotoviteľ nezhotovuje dielo v súlade s touto zmluvou, východiskovými podkladmi od objednávateľa alebo akýmkoľvek iným dokumentom vyhotoveným podľa tejto zmluvy, a zhotoviteľ nevykoná nápravu ani v dodatočnej lehote 7 pracovných dní na základe písomnej výzvy objednávateľa,
9. ak je zhotoviteľ v omeškaní s plnením záväzku podľa tejto zmluvy a toto omeškanie nie je odstránené do 10 kalendárnych dní od písomnej výzvy objednávateľa alebo stavebno-technického dozoru doručeného poštou,
10. ak zhotoviteľ alebo subdodávateľ, ktorí majú povinnosť zapisovať sa do registra partnerov verejného sektora podľa zákona č. 315/2016 Z. z. o registri partnerov verejného sektora a o zmene a doplnení niektorých zákonov, nebol v čase platnosti zmluvy zapísaný v registri partnerov verejného sektora alebo ak bol vymazaný z registra partnerov verejného sektora alebo mu bol právoplatne uložený zákaz účasti vo verejnom obstarávaní potvrdený konečným rozhodnutím,
11. ak by sa preukázalo, že zhotoviteľ vykonal úkon, ktorý smeroval k prevodu zhotoviteľových záväzkov a pohľadávok z tejto zmluvy na tretiu osobu (neplatnosť takéhoto postúpenia podľa tejto zmluvy týmto nie je dotknuté),
12. ak zhotoviteľ poruší alebo nesplní ktorékoľvek iné ustanovenie tejto zmluvy a nápravu nevykoná ani v dodatočnej lehote 10 pracovných dní na základe písomnej výzvy objednávateľa,
13. ak nastane skutočnosť, resp. skutočnosti v zmysle § 19 zákona o verejnom obstarávaní.
    1. Zhotoviteľ je oprávnený ukončiť túto zmluvu písomným odstúpením od zmluvy doručeným poštou objednávateľovi ak je objednávateľ v omeškaní s platbou podľa tejto zmluvy o viac ako 60 kalendárnych dní po doručení výzvy objednávateľovi na zaplatenie dlžnej sumy podľa tejto zmluvy poštou.
    2. Doručením odstúpenia od zmluvy druhej zmluvnej strane táto zmluva zanikne, pričom odstúpenie od zmluvy sa nedotýka nároku na náhradu škody, zmluvnej pokuty ani iných ustanovení ktoré vzhľadom na svoju povahu majú trvať aj po ukončení tejto zmluvy (zodpovednosť za vady odovzdaných častí diela a pod.).
    3. Ak vyššia moc (napr. vojna, občianske nepokoje, štrajk týkajúci sa celého stavebného sektora, pod.), ktorá bola oznámená druhej zmluvnej strane bráni realizácii podstatnej časti diela po nepretržitú dobu 30 kalendárnych dní, je objednávateľ oprávnený ukončiť túto zmluvu, a to s okamžitým účinkom zaslaním písomného oznámenia o ukončení zhotoviteľovi poštou.
    4. Ak objednávateľ pri kontrole vykonávania diela zistí, že zhotoviteľ vykonáva dielo v rozpore so svojimi povinnosťami a nezjedná nápravu ani v primeranej lehote 7 pracovných dní mu na to poskytnutej a postup zhotoviteľa by viedol nepochybne k podstatnému porušeniu zmluvy, je objednávateľ oprávnený odstúpiť od zmluvy.
    5. Aj po skončení zhotovovania diela podľa tejto zmluvy sa zhotoviteľ zaväzuje poskytnúť objednávateľovi potrebnú súčinnosť tak, aby objednávateľovi nevznikli žiadne škody a ďalší priebeh zhotovovania diela nebol žiadnym spôsobom poznačený alebo znemožnený. V opačnom prípade zodpovedá zhotoviteľ objednávateľovi za vzniknutú škodu.

**Čl. XV**

**Úprava právnych vzťahov po ukončení zmluvy**

* 1. V prípade predčasného ukončenia zmluvy sa vyrovnanie záväzkov medzi zmluvnými stranami vykoná tak, že zmluvné strany v spolupráci so stavebno-technickým dozorom určia celkovú sumu, na ktorú by mala byť podľa zatiaľ zhotoveného diela vystavená faktúra ku dňu účinnosti ukončenia, ako keby neprišlo k ukončeniu; takto určenú sumu zaplatí objednávateľ zhotoviteľovi, pričom sa zohľadnia platby, ktoré už boli vykonané. Zmluvné strany prihliadnu na rozpracovanosť diela a na to, aby išlo o ucelené a dokončené častí diela ktoré budú upotrebiteľné a použiteľné zo strany objednávateľa.
  2. V prípade ukončenia tejto zmluvy zanikajú všetky práva a povinnosti zmluvných strán z tejto zmluvy s výnimkou nasledovného:

1. zhotoviteľ je v prípade ukončenia zmluvy podľa bodu 14.1 písm. b), c), d) bez zbytočného odkladu najneskôr do 3 pracovných dní odo dňa ukončenia zmluvy odstúpením objednávateľa povinný odovzdať objednávateľovi dielo a/alebo časť diela a všetky dokumenty a veci potrebné na dokončenie diela, ktoré vyhotovil alebo prevzal zhotoviteľ v súlade s touto zmluvou;
2. ukončením tejto zmluvy ostávajú nedotknuté:
3. nároky zmluvných strán na zaplatenie zmluvných pokút, úrokov z omeškania a náhrady škody;
4. nároky na náhradu škody a všetkých primerane vynaložených nákladov spôsobených zmluvnej strane okolnosťou, ktorá bola dôvodom ukončenia tejto zmluvy;
5. práva zo zodpovednosti za vady a zo záruky na dokončené časti diela;
6. licencia na dokončené časti diela podľa Čl. IX. tejto zmluvy
7. prípadné iné ustanovenia, ktoré vzhľadom na svoju povahu majú trvať aj po ukončení tejto zmluvy.
   1. V prípade ukončenia tejto zmluvy podľa článku XIV, nebude zhotoviteľ žiadať o umožnenie autorského dohľadu nad budúcou realizáciou stavby a takýto autorský dohľad vykonávať nebude, pričom objednávateľ bude oprávnený vykonávať na stavbe akékoľvek zmeny a budúce zásahy bez ohľadu na skutočnosť, či tieto zmeny alebo zásahy budú mať vplyv na hodnotu architektonického diela s čím zhotoviteľ výslovne súhlasí.

**Čl. XVI**

**Doručovanie a poverené osoby**

* 1. Pokiaľ v zmluve nie je výslovne uvedené inak, všetky oznámenia alebo listiny zmluvných strán v súvislosti s touto zmluvou budú doručované druhej zmluvnej strane v písomnej forme a to buď poštou alebo elektronicky.
  2. Pri doručovaní poštou je odosielajúca zmluvná strana povinná odoslať zásielku na adresu sídla prijímajúcej zmluvnej strany uvedenú v záhlaví tejto zmluvy ako doporučený list. Zásielka sa považuje za doručenú v deň vyznačený na doručenke. V prípade vrátenia nedoručenej alebo odopretej zásielky, riadne odoslanej podľa prvej vety odosielateľovi, sa zásielka považuje za doručenú na tretí deň po jej vrátení odosielateľovi a to aj v prípade, že sa adresát o jej obsahu nedozvedel.
  3. Pri doručovaní elektronicky je odosielajúca zmluvná strana povinná odoslať oznámenie alebo listiny elektronickou poštou na adresu elektronickej pošty určenej osoby podľa bodu 16.4 a 16.5 a zároveň vždy v kópii v prípade doručovania odosielateľovi na adresu elektronickej pošty [sekciavystavby@bratislava.sk](mailto:sekciavystavby@bratislava.sk) a v prípade doručovania zhotoviteľovi na adresu elektronickej pošty [•]. Písomnosť doručovaná elektronicky v súlade s prvou vetou tohto bodu sa považuje za doručenú:

a) okamihom jej prevzatia v prípade, že prevzatie druhá zmluvná strana potvrdí, alebo

b) nasledujúci pracovný deň po jej odoslaní, ak druhá zmluvná strana prevzatie písomnosti nepotvrdila.

* 1. Pokiaľ v zmluve nie je výslovne stanovené inak, všetky oznámenia alebo listiny zmluvných strán v súvislosti s touto zmluvou budú doručované nasledujúcim osobám na nasledujúce adresy:
     1. v prípade objednávateľa:

do rúk štatutárneho zástupcu (riaditeľa) objednávateľa na poštovú adresu alebo adresu elektronickej pošty uvedenú v záhlaví zmluvy,

* + 1. v prípade zhotoviteľa:

do rúk štatutárneho zástupcu zhotoviteľa na poštovú adresu alebo adresu elektronickej pošty uvedenú v záhlaví zmluvy;

alebo aj na takú adresu, ktorá bude oznámená druhej zmluvnej strane v súlade s týmto článkom.

* 1. Zmluvné strany určili a navzájom si oznámili kontaktné údaje poverených zamestnancov zodpovedných za príslušnú oblasť zmluvných vzťahov uvedených v záhlaví zmluvy, ako aj nasledovné:
     1. Objednávateľ poveruje výkonom **stavebno-technického dozoru**:

meno a priezvisko: Ing. Florian Šoka

telefónne číslo: 02/59 356 729

adresa elektronickej pošty: [florian.soka@bratislava.sk](mailto:florian.soka@bratislava.sk)

* + 1. Zhotoviteľ poveruje ako **zodpovedného projektanta**:

meno a priezvisko: ..................................

telefónne číslo: ..................................

adresa elektronickej pošty: ..................................

* + 1. Objednávateľ zastupujúci stavebníka podľa s § 3, 4, 5 Nariadenia vlády SR č. 396/2006 Z. z. o minimálnych bezpečnostných a zdravotných požiadavkách na stavenisko poveruje zhotoviteľa výkonom činnosti **koordinátora dokumentácie** na zabezpečenie koordinácie projektovej dokumentácie a jej zmien z hľadiska zaistenia bezpečnosti a ochrany zdravia pri práci.
  1. Pre odstránenie pochybností sa zmluvné strany dohodli, že všetky faktúry vystavované zmluvnými stranami podľa ustanovení tejto zmluvy ako aj všetky oznámenia a listiny týkajúce sa podstaty tejto zmluvy, jej zmien a dodatkov alebo majúce vplyv na zmenu tejto zmluvy budú zmluvnými stranami doručované poštou.
  2. Poverení zamestnanci podľa bodu 16.5 tejto zmluvy sú oprávnení komunikovať elektronicky v rámci kompetencií vyplývajúcich im z ich pracovnej náplne alebo tejto zmluvy.
  3. Pre odstránenie pochybností zmluvné strany vyhlasujú, že okrem štatutárnych zástupcov zmluvných strán nemajú žiadne iné osoby zúčastnené aj nezúčastnené na plnení tejto zmluvy oprávnenie dohadovať akékoľvek zmeny ustanovení tejto zmluvy jej príloh alebo meniť dohodnutý rozsah diela, jeho cenu alebo termíny plnenia diela.
  4. V prípade akejkoľvek zmeny adresy (poštovej alebo elektronickej) určenej na doručovanie písomnosti na základe tejto zmluvy sa zmluvná strana zaväzuje o tejto zmene bezodkladne, najneskôr však do 7 kalendárnych dní od kedy zmena nastane, písomne informovať druhú zmluvnú stranu; v takomto prípade je pre doručovanie rozhodujúca nová adresa, riadne oznámená druhej zmluvnej strane.

**Čl. XVII**

**Záverečné ustanovenia**

* 1. Zmeny tejto zmluvy je možné vykonať len formou riadne zdôvodnených písomných dodatkov riadne podpísaných obidvoma zmluvnými stranami.
  2. K návrhom dodatkov k tejto zmluve doručeným druhej zmluvnej strane poštou sa zmluvné strany zaväzujú vyjadriť písomne v lehote do 5 kalendárnych dní od doručenia návrhu dodatku druhej strane. Po tú istú dobu je týmto návrhom viazaná strana, ktorá ho podala.
  3. Na právne vzťahy osobitne neupravené touto zmluvou sa vzťahujú príslušné ustanovenia zákona č. 513/1991 Zb. Obchodného zákonníka, v znení neskorších predpisov, podporné ustanovenia zákona č. 40/1964 Zb. Občianskeho zákonníka, v znení neskorších predpisov, a ostatné všeobecne záväzné právne predpisy platné na území Slovenskej republiky.
  4. Neplatnosť, neúčinnosť alebo neaplikovateľnosť niektorého ustanovenia tejto zmluvy nespôsobuje neplatnosť, neúčinnosť alebo neaplikovateľnosť tejto zmluvy ako celku V prípade neplatnosti, neúčinnosti alebo neaplikovateľnosti niektorého ustanovenia tejto zmluvy sú zmluvné strany povinné vyvinúť všetku súčinnosť, ktorú od nich možno spravodlivo požadovať, aby neplatné, neúčinné alebo neaplikovateľné ustanovenie tejto zmluvy nahradili novým ustanovením v súlade s účelom tejto zmluvy. V prípade, ak bude právny predpis citovaný v tejto zmluve zrušený a nahradený iným právnym predpisom, odkazy tejto zmluvy na pôvodný právny predpis sa budú považovať za odkazy na právny predpis, ktorý ho nahradil.
  5. Zhotoviteľ nie je oprávnený bez predchádzajúceho písomného súhlasu objednávateľa započítať akékoľvek svoje pohľadávky a nároky voči objednávateľovi proti pohľadávkam a nárokom objednávateľa, ani bez predchádzajúceho písomného súhlasu objednávateľa previesť akékoľvek práva a povinnosti z tejto zmluvy na tretiu osobu.
  6. Zmluvné strany sa zaväzujú vynaložiť primerané úsilie pri riešení vzájomných sporov vyplývajúcich z tejto zmluvy, ktoré budú riešené v prvom rade zmierlivým spôsobom a dialógom. V prípade, ak zmierlivý spôsob riešenia vzájomných sporov nebude úspešný, právomoc riešiť spory vyplývajúce z tejto zmluvy majú príslušné súdy Slovenskej republiky, za použitia slovenského práva.
  7. Zmluva nadobúda platnosť dňom podpisu oboma zmluvnými stranami a účinnosť dňom nasledujúcim po dni jej zverejnenia na webovom sídle objednávateľa v zmysle § 47a ods. 1 zák. č. 40/1964 Zb. Občianskeho zákonníka v znení neskorších predpisov v spojení s § 5a zák. č. 211/2000 Z. z. zákona o slobodnom prístupe k informáciám a o zmene a doplnení niektorých zákonov (zákon o slobode informácií) v znení neskorších predpisov.
  8. Zmluva je vyhotovená v šiestich rovnopisoch s platnosťou originálu, z ktorých dve vyhotovenia sú učené pre zhotoviteľa a štyri pre objednávateľa.
  9. Súčasť tejto zmluvy tvoria nasledovné prílohy:
* **Príloha č. 1** Dokumentácia pre stavebné povolenie s podrobnosťou realizačného projektu – obsah a rozsah
* **Príloha č. 2** Výkon odborného autorského dohľadu projektanta
* **Príloha č. 3** Cena projektových prác a služieb *(Tab.* [•]*)*
* **Príloha č. 4** Doklad o poistení profesijnej zodpovednosti za škodu spôsobenú pri výkone profesie na poistné krytie vo výške 1 000 000,00 eur
* **Príloha č. 5** Kaštieľska situácia
* **Príloha č. 6** Opis výkresovej časti
* **Príloha č. 7** Kaštieľska rezy
* **Príloha č. 8** Cintorín Prievoz
* **Príloha č. 9** Údaje o subdodávateľoch
* **Príloha č. 10** Zoznam osôb určených na plnenie zmluvy
  1. V prípade rozporu medzi ustanoveniami textu tejto zmluvy a ustanoveniami akejkoľvek prílohy tejto zmluvy majú vždy prednosť ustanovenia textu zmluvy
  2. Zmluvné strany potvrdzujú svojím podpisom, že súhlasia s celým obsahom zmluvy (vrátane jej príloh), budú dodržiavať všetky ustanovenia počas jej platnosti, že túto zmluvu pred podpísaním riadne prečítali, jej obsahu porozumeli a že ju uzavierajú podľa ich pravej a slobodnej vôle, nie z donútenia alebo v tiesni za zrejme nevýhodných podmienok pre jednu alebo druhú stranu.

**Objednávateľ:** **Zhotoviteľ:**

V Bratislave, dňa .................... V ...................., dňa ....................

............................................................ ............................................................

**Hlavné mesto Slovenskej republiky Bratislava** (oprávnená osoba – meno, podpis)

Mgr. Ctibor Košťál \_

riaditeľ magistrátu \_

............................................................ ............................................................

pečiatka pečiatka